<classify> MKUU wa Wilaya ya Nkasi mkoani Rukwa, Said Mtanda amekabidhi pikipiki 28 kwa maofi sa elimu kata huku akiwataka kuzingatia sheria za usalama barabarani ikiwemo kutoendesha vyombo hivyo vya moto wakiwa wamelewa, ili kujiepusha na ajali za barabarani zinazoweza kuzuilika.Pikipiki hizo zimetolewa na Ofisi ya Rais, Tawala za Mikoa na Serikali za Mitaa Tamisemi kupitia Mpango wa Kukuza Stadi za Kusoma, Kuandika na Kuhesabu KKK, sherehe za makabidhiano zilifanyika katika Ofisi za Mkurugenzi Mtendaji wa Halmashauri ya Wilaya ya Nkasi katika Mji Mdogo wa Namanyere.Watumishi wa umma hawakatazwi kunywa pombe, bali wanakatazwa kulewa kwani wapo wengine wakinywa bia tatu wanabaki kuwa sawa hilo sio tatizo, lakini wapo ambao akinywa bia moja tu ni balaa,alisema. Aidha, aliitaka Polisi kuwapatia mafunzo ya usalama wa barabarani kwa maofisa elimu kata ambao hawazijuia sheria hizo.Mtanda alimtaka Kaimu Meneja wa Mamlaka ya Mapato TRA Wilaya ya Nkasi, Rojas Mkwama ahakikishe leseni zao za udereva ziwe tayari ndani ya siku saba wakati Polisi ikiendelea kuwapatia mafunzo ya udereva na sheria za usalama barabarani. Kuhusu kujiendeleza, aliwashangaa walimu walio katika utumishi wa umma kwa zaidi ya miaka 10 bila ya kujiendeleza huku akiwataka wajenge tabia ya kujisomea mara kwa mara.Z itunzeni pikipiki hizo kwa kuwa ni mali yenu, pia ni mali ya serikali. Kaimu Mkurugenzi Mtendaji wa Halmashauri ya Nkasi Misana Kwangura hakikisha ofisa elimu kata akihamishiwa kata nyingine anaenda na pikipiki yake hata kama imeharibika, alisisitiza. Naye Kaimu Mkurugenzi Mtendaji Halmashauri ya Wilaya ya Nkasi, Kwangura alisema thamani ya pikipiki hizo 28 ni zaidi ya Sh milioni 140. Takwimu zilizopo zinaonesha kuwa Wilaya ya Nkasi kimkoa ilikuwa ya pili katika matokeo ya kumaliza elimu ya msingi mwaka 2017 kwa asilimia 77 .14.  <topic>: kitaifa 